Universis præsentes litteras inspecturis, Humbertus, dominus Bellijoci, salutem in Domino. Noverit universitas vestra, quod ego in itinere Constantinopolitano constitutus, dedi corpus meum ecclesiæ Cluniacensi in capitulo eorumdem. Et volo atque præcipio omnibus fidelibus meis et amicis, quod ibidem juxta patrem meum tradar ecclesiasticæ sepulturæ. In cujus rei testimonium præsentes litteras sigilli mei munimine roboravi. Actum anno Domini Mº CCº XXXVIIII, mense julii.